Beurtkrag: Kabeldiewe baljaar volgens sosiale media | Netwerk24
Man vas wat glo sê Evoque is 'gekaap'
Die 33-jarige eienaar van 'n luukse Range Rover Evoque van sowat R1,1 miljoen is in hegtenis geneem nadat die polisie in Bellville ná 'n ondersoek agtergekom het dat hy na bewering oor die voertuig se kaping gejok het.
MCG sal lewe hê vir Aussies se Kerstoets
Australiese owerhede hoop om minstens 25 000 toeskouers per dag deur die hekke te laat stroom vir vanjaar se Kersfees-kriekettoets tussen Australië en Indië op die MCG.
OORSIG: Tito sê oor geld vir salarisse, SAL
Tito Mboweni, minister van finansies, het die slagmes uit om staatsbesteding oor die volgende drie jaar met R300 miljard te sny.
Die mediumtermynbegrotingsraamwerk (MTBR) is gewoonlik maar 'n droë dokument vol syfertjies wat selfs aktuarisse kan verveel. Hier is sewe dinge wat jy moet weet.
LEES: Hier is Mboweni se hele MTBR-toespraak
Tito Mboweni, minister van finansies, het Woensdag sy mediumtermynbegrotingsrede in die parlement gelewer. Lees sy hele toespraak hier.
Beurtkrag: Kabeldiewe baljaar volgens sosiale media
Deur Alet van der Walt 21 Maart 2019 18:06
Dit lyk volgens wat mense op sosiale media sê of beurtkrag tot heelwat ander probleme lei, soos kabeldiefstal en die plunder van elektriese infrastruktuur.
Khulu Phasiwe, nasionale woordvoerder van Eskom, sê egter daar is nie bewyse dat daar meer koperdiefstal tydens beurtkrag is nie.
Daar kan dalk 'n paar geïsoleerde gevalle wees, maar dit lyk beslis nie of daar bendes is wat hulle nou weens beurtkrag daarop toespits om koper te steel nie, sê Phasiwe.
Virginia in die Vrystaat was Donderdag lank sonder krag nadat 'n substasie tydens beurtkrag in die nag beskadig is.
Skrootmetaaldiewe het koper uit die substasie, wat aan die munisipaliteit behoort, gesteel en elektrisiëns moes ure lank werk om die kragtoevoer te herstel.
Hennenman, Virginia se buurdorp, was bykans 12 uur lank sonder krag nadat 'n kabel uitgebrand het.
Kenners waarsku dat beurtkrag daartoe kan lei dat verouderde elektrisiteitsinfrastruktuur beskadig kan word weens die aan- en afskakel van die kragtoevoer.
Menslike foute wanneer krag aan- en afgeskakel word, lei ook tot skade.
In Bethlehem het beurtkrag Maandagaand volgens Isoldé Laesecke van AfriForum daartoe gelei dat 'n transformator uitgebrand het.
'n Kragstuwing het hiertoe gelei.
Laesecke sê die Dihlabeng-munisipaliteit moes van die kabels herlei na twee ander transformators om te verseker dat die hele gebied krag het.